Jhb-‘ontvoerders’ vas, slagoffer gered | Maroela Media
Johannesburg-polisie het twee vermeende ontvoerders by ŉ huis in Fordsburg in hegtenis geneem ná ŉ wenk van die gemeenskap Foto: SAPD
Die polisie in Johannesburg het Sondagmiddag omstreeks 14:00 twee vermeende ontvoerders, onderskeidelik 28 en 29 jaar oud, by ŉ huis in Fordsburg in hegtenis geneem en die ontvoerde persoon gered.
“Die verdagtes het glo die 23-jarige man vyf weke gelede ontvoer,” het ao Xoli Mbele, woordvoerder van die polisie, gesê. “Die slagoffer se familielede het die saak eers Sondag by die polisie aangemeld nadat hulle ŉ telefoonoproep met ŉ losprysversoek van R20 000 ontvang het.”
Die polisie het daarna ŉ wenk van die gemeenskap ontvang oor waar die slagoffer homself bevind.
“Die polisie het die huis dopgehou en twee mans agtervolg toe hulle die huis binnegegaan het,” het Mbele bygevoeg.
Die slagoffer was in die huis. “Hy was swak en uitgeput. Hy is met ŉ ambulans na ŉ hospitaal geneem.”
Die polisie se ondersoek duur voort. Die twee verdagtes sal binnekort in die Johannesburgse-landdroshof verskyn.
Pa hang homself glo ná baba se moord
Sjoe, lyk my Sondae is “casual day” vir polisielede. So trots op daai foto, waar is die dae toe daar nog inspeksie gedoen is met rowcall. Daai is ook seker nou die nuutste SAPD pet wat die madam dra. Swak.
Bly hul is gevang! Die polisie op foto moes seker privaatdrag dra om die vangs te doen.
Bly hul is gevang! Dalk moes die polisie op foto privaatdrag dra om die vangs te maak.